Gandia va acollir amb èxit el XIII Màster Nacional de Mus el cap de setmana passat
03 desembre 2024

## Gandia va acollir amb èxit el XIII Màster Nacional de Mus el cap de setmana passat03 desembre 2024Última actualització: 03 desembre 2024

![](../gestion/img/f275fda418ef88f394726743ca8a2488cbb2430d84cfbda47e2c656dddf25922.jpeg)  
  

Gandia va acollir el cap de setmana passat el XIII Màster Nacional de Mus organitzat per l'Associació Espanyola de Mus (Asemus), un dels esdeveniments més prestigiosos del mus, a l'Hotel Gandia Palace.

  
Aquest esdeveniment va congregar a la platja a prop de 1.000 persones (320 parelles procedents de tot Espanya a les quals es van sumar els seus acompanyants) que, a més de participar en la competició van gaudir de la nostra ciutat.

  
La regidora de turisme, **Balbina Sendra** va visitar el campionat on va poder intercanviar impressions amb els organitzadors. Després de la visita, l'edil va afirmar que “_Aquest campionat suposa el desplaçament i l'allotjament a Gandia de més de mil persones que venen atretes per una competició de cartes, però que coneixeran molt més de la nostra ciutat. No només la nostra platja, ja que també es van organitzar visites guiades al Palau Ducal, al nucli històric i a altres enclavaments emblemàtics que han permés als assistents conéixer millor el patrimoni de la ciutat i tot allò que té per oferir”. "Aquest tipus d'operatives ens permeten augmentar l'ocupació en mesos com novembre i desembre, amb la qual cosa no només es beneficien els hotels sinó que també el comerç i l'hostaleria"_.

Per part seua, el vicepresident de l'Associació Espanyola de Mus (Asesmus), Carlos Bergado, subratllà que “el màster nacional se celebra una vegada a l'any i aquesta és l'edició número 13. Aquest any s'ha fet a Gandia malgrat no tindre delegat a València, perquè necessitem un hotel amb capacitat per allotjar totes les persones del campionat, amb un saló prou gran per a celebrar l'esdeveniment i Gandia en tenia”.

  
A més, aquest campionat va tindre una vessant solidària, ja que, tal com ha afirmat Bergado “l'Associació Espanyola de Mus va donar 1.000 € a les víctimes de la DANA més la recaptació dels participants que van fer les donacions”.